Uredba Komisije (ES) št. 883/94

z dne 20. aprila 1994

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 882/94 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge te uredbe;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in je določena s posebnimi predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice, priložene k tej uredbi, uvrstiti v ustrezne tarifne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3] imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker so ukrepi, predvideni s to uredbo, v skladu z mnenjem Oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. aprila 1994

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 103, 22.4.1994, str. 5.

[3] UL L 302, 19.10.1992, str. 1.

--------------------------------------------------

PRILOGA

Poimenovanje blaga | Uvrstitev v tarifno oznako KN | Utemeljitev |

(1) | (2) | (3) |

1.Pravokotna plošča iz polimetil metakrilata, na katero je z vakuumskim postopkom nanesena kovinska plast | 39219060 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 3921, 392190 in 39219060. Izdelek ne more biti uvrščen v tarifno številko 9001, ker ne predstavlja ogledala, ki sestavlja optični element, za namen navedene tarifne številke |

2.Prenosen baterijski kasetofon v ohišju iz barvne plastike, z velikimi gumbi in pritrjenim mikrofonom, ki uporabniku omogoča oddajanje skozi vgrajeni zvočnik ob predvajanju kasete ali ne | 85203111 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 8520, 852031 in 85203111. Čeprav se zdi izdelek namenjen otrokom, zaradi svoje funkcije ne more biti uvrščen kot igrača v Poglavje 95 |

3.Elektronski fotoaparat, ki lahko snema, predvaja in izbriše niz mirujočih slik brez zvoka. Slike so shranjene na disketi in se lahko predvajajo prek televizijskega zaslona | 85253099 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 8525, 852530 in 85253099. Ta izdelek se ne more šteti kot fotografski aparat iz številke 9006 |

4.Prenosni baterijski radijski sprejemnik dolgih in FM valov ter kasetofon v ohišju iz barvne plastike, z velikimi gumbi, teleskopsko anteno, vgrajenim mikrofonom in zvočnikom | 85271190 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 8527, 852711 in 85271190. Čeprav se zdi izdelek namenjen otrokom, zaradi svoje funkcije ne more biti uvrščen kot igrača v Poglavje 95 |

5Prenosen baterijski radijski sprejemnik dolgih in FM valov v ohišju iz barvne plastike, z velikimi gumbi in pritrjenim mikrofonom, ki uporabniku omogoča oddajanje skozi vgrajeni zvočnik ob vključenem ali izključenem radiu | 85271900 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 8527, 852719 in 85271900. Čeprav se zdi izdelek namenjen otrokom, zaradi svoje funkcije ne more biti uvrščen kot igrača v Poglavje 95 |

6.Plošča tiskanega vezja, namenjena za vgradnjo v videorekorder in sestavljena med drugim iz tunerskega bloka in medfrekvenčnega bloka, ki skupaj osamita in modulirata video signal, ki ga je treba z dodatnimi postopki dodatno obdelati, preden postane neposredno uporaben za video glavo | 85281091 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo tarifnih oznak KN 8528, 852810 in 85281091. Naprava ima bistvene značilnosti video tunerja |

7.Novo (terensko) vozilo na štirikolesni pogon z enovaljnim 4-taktnim batnim motorjem z notranjim izgorevanjem in vžigom s svečko prostornine 348 cm3, menjalnikom s petimi prestavami plus vzvratno in dvojnimi hidravličnim sprednjimi zavorami. Vozilo ima tako enojni sedež za voznika in sovoznika ter komande na krmilu. Opremljeno je z vlečno kljuko | | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo tarifnih oznak KN 8703, 870321 in 87032110. Čeprav so vozila opremljena z vlečno kljuko, ne izpolnjujejo pogojev iz opombe 2 k Poglavju 87 |

(a)Dimenzije (dolžina, širina in višina): 1850 × 1100 × 1150 mm. Lastna teža vozila: 260 kg; največja obremenitev: 190 kg | 87032110 |

(b)Dimenzije (dolžina, širina in višina): 1870 × 1070 × 1150 mm. Lastna teža vozila: 240 kg; največja obremenitev: 210 kg | 87032110 |

8.Novo motorno vozilo (tako imenovano podvozje vozilo z dvigalom), sestavljeno iz šasije tovornjaka s kabino, batnega motorja z notranjim izgorevanjem na vžig s kompresijo, prestav, zavor, krmilnega mehanizma in električne opreme ter z bruto težo vozila, ki presega 20 ton | 87042391 | Uvrstitev opredeljujejo določbe splošnih pravil 1, 3(c) in 6 za razlago kombinirane nomenklature in besedilo tarifnih oznak KN 8704, 870423 in 87042391. Vozila ni mogoče uvrstiti v tarifno oznako KN 87051000, ker nima vrtljivega venca dvigala in ga ni mogoče prepoznati kot motorno vozilo za posebne namene |

--------------------------------------------------